**Prioritné oblasti spolupráce SR s OECD**

*Priority vzájomnej spolupráce SR - OECD pre oblasť spoločných projektov by mali vychádzať z odborných a znalostných kapacít OECD a kapacít ministerstiev a ďalších orgánov štátnej správy. Predložený návrh priorít na rok 2024 zároveň reflektuje priority navrhnuté členmi Koordinačného výboru pre pôsobenie SR v OECD.*

1. ***Opatrenia zamerané na podporu ekonomiky a jej udržateľného rastu, zlepšenie kvality života občanov***

* *Silná, odolná, zelená a inkluzívna obnova ekonomiky SR po pandémii, zmierňovanie hospodárskych dopadov vojny na Ukrajine;*
* *Celková modernizácia hospodárstva SR, podpora a financovanie MSP;*
* *Podpora podnikateľského prostredia, vytváranie priaznivého prostredia pre príliv zahraničných investícií a rozvoj voľného obchodu;*
* *Akútne reformy (fiškálne; trhu práce a  na podporu zamestnanosti; systému vzdelávania, spolupráce v oblasti vedy, výskumu a inovácií; zdravotníctva; verejných inštitúcií);*
* *Možnosti rozvojového financovania a podpory obchodne viazanej a neviazanej pomoci;*
* *Medzinárodné zdaňovanie, riešenie daňových otázok v horizontálnom projekte BEPS (Base Erosion and Profit Shifting), posilňovanie transparentnosti pri transferovom oceňovaní a zdaňovaní digitálnej ekonomiky; implementácia daňových nástrojov na národnej úrovni;*
* *Zlepšenie zberu a poskytovania relevantných a kvalitných dát s cieľom zlepšenia kvality života občanov (napr. prostredníctvom mobilných aplikácií);*
* *Analýza svetových poľnohospodárskych trhov a cien základných agrárnych komodít, trendy a vývin v oblasti poľnohospodárskych politík, potravinový dodávateľský reťazec, globálne hodnotové reťazce, monitorovanie výšky podpôr v poľnohospodárstve;*
* *Podpora zdravého životného štýlu, podpora opatrení na úrovni sociálnych faktorov a faktorov životného prostredia, ktoré majú vplyv na zdravie obyvateľstva, vrátane ľudského biomonitoringu;*
* *Zvyšovanie prevencie, starostlivosti o duševné zdravie, dlhodobej starostlivosti pre zdravotne ťažko postihnuté osoby, zameranie sa na marginalizované komunity, dôchodcov, ohrozené skupiny obyvateľstva a pracujúcich, podpora vzniku sieťovanej komplexnej bezplatnej starostlivosti o ohrozené skupiny obyvateľstva a obete závažných druhov kriminality;*
* *Implementácia balíka Fit for 55, príprava Sociálno-klimatických plánov a implementácia Sociálno-klimatického fondu;*
* *Znižovanie dopravnej a energetickej chudoby;*
* *Podpora rozvoja hospodárskej súťaže a prijímanie opatrení na zlepšovanie národnej súťažnej politiky;*
* *Zabezpečenie lepších podmienok pre režim cyklistickej dopravy na miestnej a regionálnej úrovni;*
* *Vývoj, rozvoj a implementácia inteligentných dopravných systémov a vozidiel;*

1. ***Rozvoj sektorových politík a implementácia Agendy 2030***

* *Zdieľanie know-how a poradenstvo OECD v oblasti tvorby stratégií a efektívneho využívania domácich a medzinárodných dotačných schém (aj s dôrazom na obnovu ekonomiky SR); Využívanie expertov a zdieľanie expertných analýz na medzinárodnej báze; spolupráca s členskými* *aj nečlenskými krajinami OECD v rámci projektových schém;*
* *Efektívne čerpanie štrukturálnych fondov v kultúrnych organizáciách v rámci programového obdobia 2021-2027;*
* *Využitie ekonomického potenciálu kreatívneho priemyslu;*
* *Revízia zdravotnej politiky SR s cieľom zvyšovania jej efektivity; zlepšenie zdravotnej starostlivosti, jej dostupnosti, posilnenie medzinárodnej spolupráce v zdravotníctve, hodnotenie výkonnosti zdravotníckych systémov;*
* *Napĺňanie Európskej zelenej dohody, Stratégia environmentálnej politiky SR do roku 2030* (*lepšia ochrana životného prostredia, znižovanie environmentálnych a zdravotných rizík, eliminácia negatívnych dopadov na životné prostredie, obehové hospodárstvo, zdrojová efektivita a materiálová produktivita);*
* *Rozvoj problematiky kritických nerastných surovín (vytýčenie strategických projektov, podpora vypracovania národnej stratégie/politiky v oblasti kritických nerastných surovín);*
* *Zlepšenie kvality životného prostredia (napr. v mestách, environmentálne záťaže), zmiernenie vplyvov a adaptácia na zmenu klímy);*
* *Udržateľné poľnohospodárstvo a lesné hospodárstvo vo vzťahu k adaptácii na zmenu klímy a zvyšovanie jeho odolnosti, obehové hospodárstvo, biohospodárstvo, ochrana prírody a biodiverzity (najmä financovanie ochrany prírody a biodiverzity);*
* *Hľadanie optimálnych nástrojov pre zvyšovanie odolnosti a riadenie rizika v poľnohospodárstve, podpora environmentálnych cieľov v poľnohospodárstve, zvyšovanie odolnosti potravinového reťazca, zvyšovanie sebestačnosti tak  ako aj potravinovej bezpečnosti so zreteľom na bezpečnosť potravín;*
* *Boj proti ilegálnemu obchodovaniu s pesticídmi – znižovanie negatívneho dopadu na zdravie ľudí, životné prostredie a daňovú oblasť;*
* *Podpora poľnohospodárskych a lesníckych schém OECD ako globálnych noriem kvality v záujme uľahčovania medzinárodného obchodu;*
* *Regionálny rozvoj, subsidiarita, decentralizácia a konverzia regiónov; posilnenie odolnosti a konkurencieschopnosti, vrátane vidieckych regiónov;*
* *Podpora rozvoja udržateľného cestovného ruchu;*
* *Sociálna politika a riešenie sociálno-ekonomických následkov starnutia obyvateľstva; Udržateľnosť dôchodkového systému, podpora rovnakých príležitostí pre mužov a ženy;*
* *Horizontálne projekty v oblasti bývania a infraštruktúry, dekarbonizácia dopravy a jej bezpečnosť, ekologické riešenia a inovácie v doprave a skúmanie prístupov k znižovaniu emisií uhlíka;*
* *Energetická bezpečnosť, diverzifikácia a bezpečnosť dodávok energetických zdrojov, podpora energetickej efektívnosti obnoviteľných zdrojov a jadrovej energie;*
* *Boj proti korupcii a dobrá správa vecí verejných (prevencia a boj proti korupcii napr. cielené protikorupčné kampane, a školenia za účelom zvyšovania úrovne profesijnej etiky, morálky a kultúry integrity);*
* *Zvýšenie bezpečnosti obyvateľov v regiónoch s prihliadnutím na bezpečnostné hrozby v regiónoch a vytváranie efektívnych opatrení na ich zmiernenie;*
* *Urýchlenie implementácie udržateľného rozvoja, v zmysle Agendy 2030 OSN pre udržateľný rozvoj, vo vnútroštátnom aj medzinárodnom prostredí, najmä prostredníctvom posilnenia lokalizácie cieľov udržateľného rozvoja, rozšírenia vzdelávania pre udržateľný rozvoj a posilnenia koherencie politík pre udržateľný rozvoj, vrátane cezhraničných vplyvov;*
* *Podpora vzniku inovatívnych a udržateľných procesov, produktov a zdravotnej infraštruktúry umožňujúcej personalizovanú zdravotnú starostlivosť;*
* *Rozvoj metód, nástrojov, produktov a vzdelávacích a popularizačných iniciatív s účelom pokrytia nedostatkov v starostlivosti o duševné zdravie;*
* *Podpora nástrojov a procesov umožňujúcich nákladovo efektívnejšiu liekovú politiku;*
* *Podpora vytvorenia mechanizmu rozšírenej zodpovednosti výrobcov kozmetického a farmaceutického priemyslu pre financovanie odstraňovania mikropolutantov z vypúšťania komunálnych odpadových vôd;*
* *Podpora rozvoja geoparkov a geoturizmu ako nástroja podpory regionálneho, miestneho a obecného rozvoja a starostlivosti o krajinu, založená na využívaní jedinečného prírodného a kultúrneho dedičstva vo väzbe na pestrosť geologickej stavby;*
* *Podpora zosúlaďovania súkromného, rodinného a pracovného života žien;*
* *Podpora eliminácie generačnej chudoby verejnými politikami v ekonomickom a sociálnom systéme;*
* *Podpora opatrení na ochranu žien pred násilím, zvýšenie ich bezpečia a zlepšenie ich prístupu k spravodlivosti;*
* *Podpora a rozvoj preventívnych vzdelávacích aktivít na školách zameraných na prevenciu násilia a posilnenie tém rovnosti a nediskriminácie;*

1. ***Podpora vzdelávania, inovácií, technologického pokroku a digitalizácie***

* *Zlepšovanie prístupu ku vzdelaniu, vytváranie vedomostnej spoločnosti, podpora rozvoja vedy, výskumu vrátane sociálnych inovácií, podpora rozvoja nových zručností, rozvoj digitálnej gramotnosti a kritického myslenia,*  *skvalitnenie vzdelávacích politík a politiky zamestnanosti;*
* *Rozvoj agendy digitalizácie, informačno-komunikačnej infraštruktúry, informatizácie verejnej správy (využitie inovačného potenciálu na podporu konkurencieschopnosti SR, zlepšenie fungovania verejných registrov a databáz, ich elektronizácia), podpora budovania slovenskej časti celoeurópskych informačných systémov - napr. MyHealth@EU, MyData@EU a pod.);*
* *Zdieľanie know-how v oblasti efektívneho zavádzania nových trendov vo vzdelávaní profesionálov (formálne, celoživotné vzdelávanie) pôsobiacich v kultúrnom a kreatívnom priemysle (vrátane modelu medzirezortnej, prípadne medzisektorovej spolupráce, vymedzenia kompetencií v oblasti umeleckého vzdelávania, resp. vzdelávania profesionálov v KKP);*
* *Lepšie využívanie technologického pokroku a inovácií v období krízy a na riešenie jej následkov;*
* *Podpora transparentnosti a integrity vo verejnej správe a súkromnom sektore aj zavádzaním nových technológií vo verejnej správe (napr. Blockchain);*
* *Digitálna transformácia v kontexte plánu obnovy EÚ;*
* *Zavádzanie vzdelávacích programov a kurzov celoživotného vzdelávania poskytovaných vysokými školami a nových typov vzdelávania, implementácia mikroosvedčení;*
* *Vzdelávanie existujúcich a budúcich pedagogických a odborných zamestnancov v nadobúdaní potrebných zručností pre život v 21. storočí;*
* *Zavádzanie a rozvoj profesijne orientovaných certifikačných a bakalárskych študijných programov;*
* *Zlepšenie vedomostí, zručností, postojov a hodnôt, ktoré potrebujú učitelia, aby podporili študentov pri rozvíjaní kompetencií navrhovaných v OECD Learning Compass;*
* *Podpora národných systémov, regionálnych partnerov, škôl a tried pri zvyšovaní dopadu pri zmene kurikula;*
* *Zdieľanie know-how v oblasti efektívneho zavádzania technologických a sémantických štandardov;*
* *Zabezpečiť udržateľnosť rozvoja inkluzívneho vzdelávania v SR, predchádzať a odstraňovať segregáciu vo výchove a vzdelávaní tak, ako to vyplýva zo Stratégie rovnosti inklúzie a participácie Rómov do roku 2030, ako aj zo Stratégie inkluzívneho prístupu vo vzdelávaní;*
* *Zabezpečenie rovného prístupu ku kvalitnému vzdelávaniu, rovnosti príležitostí a rešpektovania výchovno-vzdelávacích potrieb národnostných menšín;*